text: ছোনগাছা ইউনিয়ন বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি ইউনিয়ন।
  
  ইতিহাস 
  ১৮৯৯ সালে ছোনগাছা একটি পঞ্চায়েত হিসেবে প্রতিষ্ঠিত হয়। এরপর ১৯১৯ সালে এটি ইনিয়ন পঞ্চায়েতে পরিণত হয়। স্বাধীনতার পর, ১৯৭২ সালে এটি ইউনিয়ন পরিষদ হিসেবে স্বীকৃতি পায়।
  
  প্রশাসন 
  ছোনগাছা ইউনিয়ন পরিষদ সিরাজগঞ্জ সদর উপজেলার ৬নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোঃ সহিদুল আলম এবং সচিব হিসেবে দায়িত্ব পালন করছেন মোঃ এমদাদুল হক।
  
  ছোনগাছা ইউনিয়ন জাতীয় সংসদের সিরাজগঞ্জ-১ আসনের আওতাধীন। এ আসনের সংসদ সদস্য মোহাম্মদ নাসিম সম্প্রতি মৃত্যুবরণ করায় বর্তমানে আসনটি শূন্য রয়েছে।
  
  তথ্যসূত্র
  
  বহিঃসংযোগ 
   জাতীয় তথ্য বাতায়নে ছোনগাছা ইউনিয়ন
  
  বিষয়শ্রেণী:সিরাজগঞ্জ সদর উপজেলার ইউনিয়ন
title: ছোনগাছা ইউনিয়ন